Hüdriidid
Hüdriid on vesiniku ja mõne muu keemilise elemendi ühend. Kitsamas tähenduses on hüdriid on vesiniku ja sellest väiksema elektronegatiivsusega elemendi ühend (nt LiH). Elektropositiivsete elementidega reageerides käitub vesinik oksüdeerijana ja võtab oma 1s-orbitaalile lisa elektroni, moodustades hüdriidiooni (H–), milles vesiniku oksüdatsiooniaste on −1 (nt LiH). Hüdriidid liigitatakse vastavalt sideme tüübile kolmeks.